OpenLLM-France/wikimedia huggingface dataset:
# Llibre de Thot

El Llibre de Thot és un text de l'antic Egipte que apareix fragmentat en diversos papirs, la majoria pertanyents al Període hel·lenístic d'Egipte. Hi ha versions diferents, encara que les recopilacions han portat a reconstruir una història comuna a tots ells, bàsicament un diàleg en el qual hi ha dos interlocutors, el déu Thot i un deixeble que "aspira a saber", tot i que hi ha un altre déu, probablement Osiris, que també parla amb el deixeble. El marc literari podria comparar-se amb els textos hermètics grecs, que també mostren diàlegs entre Hermes-Thot i els seus deixebles, però, la presència d'alguns textos anteriors al segle I el situen per davant dels primers textos filosòfics hermètics grecs.
El nom de Llibre de Thot s'ha aplicat a nombrosos textos. Manethó va afirmar que Thot havia escrit 36.525 llibres, encara que alguns investigadors com Seleukos afirmen que van ser al voltant de 20.000. En qualsevol cas, el Llibre de Thot que explica la història de Neferkaptah té grans proporcions. S'han trobat fragments en textos que es troben a Berlín, París, Viena, Florència, Copenhaguen i New Haven.
En qualsevol cas, la llegenda diu que el llibre va ser escrit per Thot, el déu de l'escriptura i el coneixement. Conté dos encanteris, un dels quals, suposadament, permet, a qui el llegeixi, percebre als déus per si mateix.

## Argument

La història que es relata explica que el Llibre de Thot es va ocultar en el fons del Nil, prop de Coptos, on va ser tancat dins d'una sèrie de caixes guardades per serps. Més tard, el príncep egipci Neferkaptah va lluitar amb les serps i recuperar el llibre, però, en càstig per haver-li robat a Thot, els déus van matar la seva dona i el seu fill. Destrossat, Neferkaptah es va suïcidar i va ser enterrat juntament amb el llibre. Diverses generacions després, el protagonista de la història, Setne Khamwas, va robar el llibre de la tomba de Neferkaptah, tot i l'oposició del seu fantasma. Poc després, Setne trobar una bella dona que el va seduir, va assassinar els seus fills i el va humiliar davant el faraó. A continuació, va descobrir que aquest episodi havia estat una il·lusió creada per Neferkaptah i, aterrit per rebre un càstig major, Setne tornar el llibre a la tomba de Neferkaptah.
Aquesta història reflecteix una creença egípcia que diu que el coneixement dels déus no està fet per als humans.

## Referències

* ↑ Jasnow and Zauzich 2005, p. 2
* ↑ Lichtheim 2006, p. 125-128
* ↑ Lichtheim 2006, p. 129-136
* ↑ Lichtheim 2006, p. 126

## Bibliografia

* Lichtheim, Miriam (2006) [1st. Pub 1978]. Ancient Egyptian Literature , Volume III: The Late Period . University of Califòrnia Press. ISBN 0-520-24844-9.
* Jasnow, Richard Lewis; Karl-Theodor Zauzich. The Ancient Egyptian Book of Thoth: A Demotic Discourse on Knowledge & Pendant to Classical Hermetica (en anglès). Otto Harrassowitz Verlag, 2005. ISBN 9783447050821.
* Mahé, Jean-Pierre: "Preliminary Relmarks on the demotic Book of Thot and the greek hermètica, Vigiliae christianae , Vol 50, nº 4 (1996) pàgs .. 353-363 http://www.jstor.org/stable/1584313 (9-març 2012)
# Johannes Minckwitz

Johannes Minckwitz (Leipzig, 11 d'abril de 1843 – Biebrich, 20 de maig de 1901) fou un jugador i escriptor d'escacs alemany.

## Resultats destacats en competició

El seu millor resultat fou un 2n lloc, rere Adolf Anderssen, a Barmen 1869 (8è Congrés de la WDSB). Va empatar als llocs 3r-5è a Hamburg 1869 (2n Congrés de la NDSB, el campió fou Anderssen); empatà als llocs 8è-9è al Torneig de Baden-Baden, considerat el més fort de la història fins al moment (el campió fou Anderssen); fou 3r a Krefeld 1871 (9è Congrés de la WDSB, el campió fou Louis Paulsen); fou 4t a Frankfurt 1878 (12è Congrés de la WDSB, el campió fou L. Paulsen); fou 11è a Leipzig 1879 (1r Congrés de la DSB, el campió fou Berthold Englisch). El 1872 guanyà un matx contra Samuel Mieses a Leipzig (5½–3½)
Empatà al primer lloc amb Max Weiss i Adolf Schwarz a Graz 1880; empatà als llocs 3r-5è a Braunschweig 1880 (13è Congrés de la WDSB, el campió fou L. Paulsen); fou 8è a Wiesbaden 1880 (els guanyadors foren Joseph Henry Blackburne, A. Schwarz i B. Englisch); empatà als llocs 7è-8è a Berlin 1881 (2n Congrés de la DSB, el guanyador fou Blackburne); fou 10è a Hamburg (4t Congrés de la DSB, el guanyador fou Isidor Gunsberg); empatà als llocs 13è-14è a Breslau (6è Congrés de la DSB, el guanyador fou Siegbert Tarrasch), i fou 9è a Berlin 1890 (els guanyadors foren Emanuel Lasker i Berthold Lasker).

## Editor i escriptor

En els períodes 1865–1876 i 1879–1886, fou editor de la Deutsche Schachzeitung i autor de diversos llibres: Das ABC des Schachspiels (Leipzig 1879), Humor in Schachspiel (Leipzig 1885) i Der kleine Schachkönig (Leipzig 1889).

## Referències

* ↑ «Nota biogràfica de Johannes Minckwitz» (en anglès). Chessgames.com. [Consulta: 4 abril 2011].
* ↑ «Torneig de Baden-Baden (1870), classificació i partides». chessgames.com. [Consulta: 4 juny 2018].
* ↑ «Quadres de torneigs fins al 1880». Arxivat de l'original el 2008-12-16. [Consulta: 1r abril 2011].
* ↑ «Nota biogràfica de Samuel Mieses» (en anglès). Chessgames.com. [Consulta: 14 febrer 2018].
* ↑ «Torneig de Graz 1880, classificació i partides» (en anglès). 365chess.com. [Consulta: 4 abril 2010].
* ↑ Name Index to Jeremy Gaige's Chess Tournament Crosstables, An Electronic Edition, Anders Thulin, Malmö, 01/09/2004
* ↑ Litmanowicz, Władysław & Giżycki, Jerzy (1986, 1987). Szachy od A do Z. Wydawnictwo Sport i Turystyka Warszawa. ISBN 83-217-2481-7 (1. A-M), ISBN 83-217-2745-X (2. N-Z)
# Thomas Riggs

Thomas Riggs (Hendon, 22 de maig de 1903 - Blyth, 5 de febrer de 1976) va ser un regatista anglès que va competir durant la dècada de 1920. Era fill del també regatista olímpic Walter Riggs.
El 1924 va prendre part en els Jocs Olímpics de París, on va guanyar la medalla de plata en la regata de 8 metres del programa de vela, a bord de l'Emily, junt a Edwin Jacob, Walter Riggs, Ernest Roney i Harold Fowler. Quatre anys més tard, als Jocs d'Amsterdam, fou setè en la mateixa prova.

## Referències

* 1 2 3 «Thomas Riggs Olympic Results». sports-reference.com. Arxivat de l'original el 2020-04-18. [Consulta: 15 març 2018].
# Dioníssios Kàsdaglis

Dioníssios Kàsdaglis (Salford, Regne Unit de la Gran Bretanya i Irlanda, 1872 − 1931) fou un tennista greco-otomà, guanyador de dues medalles olímpiques.

## Biografia

Va néixer el 10 d'octubre de 1872 a la ciutat de Salford, població situada a l'actual ciutat de Manchester, que en aquells moments formava part del Regne Unit de la Gran Bretanya i Irlanda i avui dia del Regne Unit. Membre d'una família grega d'origen rus, els seus pares es traslladaren abans de néixer ell al Regne Unit. És germà del també tennista Xenofont Kasdaglis.
Va morir en un lloc desconegut l'any 1931.

## Jocs Olímpics
### Individual

| Any | Campionat | Oponent | Resultat |
| 1896 | Jocs Olímpics, Atenes, Grècia | John Pius Boland | 6−2, 6−2 |

### Dobles

| Any | Campionat | Parella | Oponents | Resultat |
| 1896 | Jocs Olímpics, Atenes, Grècia | Dimítrios Petrokókinos | Friedrich Traun John Pius Boland | 5−7, 6−4, 6−1 |

## Carrera esportiva

Va participar, als 23 anys, en els Jocs Olímpics d'Estiu de 1896 realitzats a Atenes (Grècia), on va participar en la competició individual masculina sota la bandera d'Egipte, país en el qual tenia la seva residència segons l'informe oficial del Jocs. En aquesta competició aconseguí guanyar la medalla de plata en perdre la final olímpica davant el britànic John Pius Boland.
En aquests mateixos Jocs participà en la competició de dobles masculins on, fent parella amb el grec Dimítrios Petrokókinos, aconseguí guanyar una nova medalla de plata al perdre de nou la final olímpica de la competició davant el britànic John Pius Boland i l'alemany Friedrich Traun. Com que Kasdaglis en aquell moment tenia la seva residència a Egipte competí en aquesta prova sota la denominació d'Equip mixt, si bé en l'actualitat el Comitè Olímpic Internacional el reconeix com a grec en les dues proves.
Participà en els Jocs Olímpics d'Estiu de 1906 realitzats novament a Atenes (Grècia), els denominats Jocs Intercalats i no reconeguts pel Comitè Olímpic Internacional. En aquests Jocs participà en la competició de dobles mixts al costat de Fronietta Paspati, on fou eliminat en primera ronda.

## Referències

* ↑ En algunes bases de dades Arxivat 2015-09-29 a Wayback Machine. apareix com a Dimítrios Kàsdaglis
* ↑ Dionysios KASDAGLIS (GRE)
# Ernst Haas (remer)

Ernst Haas (valor desconegut, 27 de juliol de 1908 - valor desconegut, valor desconegut) fou un remer suís que va competir durant la dècada de 1920.
El 1928 va prendre part en els Jocs Olímpics d'Amsterdam, on disputà la prova del quatre amb timoner del programa de rem, en què guanyà la medalla de plata. Formà equip amb Joseph Meyer, Otto Bucher, Karl Schwegler i el timoner Fritz Bösch. El 1927 guanyà la medalla de plata en la prova de vuit amb timoner del Campionat d'Europa.

## Referències

* ↑ «Ernst Haas Olympic Results». sports-reference.com. Arxivat de l'original el 13 de desembre 2012. [Consulta: 2 setembre 2018].
* ↑ «Rudern - Europameisterschaften (Herren - Achter)» (en alemany). Sport Komplett. [Consulta: 2 setembre 2018].
# Lliscat

El lliscat és el revestiment fi i continu de calç que constitueix la capa d'acabament aplicada sovint sobre la superfície de l'arrebossat. El paleta aplica la capa de calç als murs, envans i sostres, prèviament arrebossats, o enguixats amb una textura més pobre, perquè presentin una superfície d'acabat llisa i dura. El lliscat amb calç sol tenir molt pocs mil·límetres de gruix, i de vegades (segons l'època) se sol pintar a sobre.
La calç es prepara barrejant-la amb la quantitat adequada d'aigua en el moment de la seva aplicació, ja que en pocs minuts comença a endurir-se, en aquest cas no tindrà capacitat d'adherència a la paret. Quan la calç ja ha començat a adormir-se, se la denomina "calç morta". La calç s'aplica a mà amb una plana de metall, amb la que s'allisa. En el lliscat la modalitat d'aplicació de la calç és "a bona vista" procediment bastant rudimentari, on l'acabat final depèn en gran manera de la perícia del paleta. Per a un correcte acabat, abans d'aplicar la calç és convenient deixar que el arrebossat s'hagi assecat. També és convenient no posar el lliscat en dies excessivament secs i calorosos, ja que l'assecat prematur de la calç pot produir fissures per retracció.
S'han trobat parets revestides amb calç en cambres funeràries de l'antic Egipte datades al voltant del 2.000 aC, però tanmateix el lliscat se segueix utilitzant avui dia a molts llocs com revestiment de les parets interiors de maó.

## Referències

* ↑ «lliscat». enciclopedia.cat. [Consulta: 4 juliol 2022].
* ↑ lliscat a Optimot
* ↑ Delfina Berasategui Berasategui; Vicenç Gibert Armengol. Arrebossats i estucats: teoría i pràctica. Edicions UPC, 1997, p. 50–. ISBN 978-84-8301-224-6.
* ↑ Subirà, E.S.. Guia de l'escultor per a escultors novells (Llibre+CD-Rom). Publicacions i Edicions de la Universitat de Barcelona, 2010, p. 189 (SERVEI D'EDICIONS). ISBN 978-84-475-3435-7.
* ↑ La Vida en Color (en castellà). Ceac, 2006, p. 29 (CEAC tiempo libre: Hogar). ISBN 978-84-329-1585-7.
* ↑ Cowper, Lime and Lime Mortars , HM Stationery Office, London, 1927

## Bibliografia

* Fortes, S.G.. Introducció a la conservació-restauració del patrimoni. Publicacions i Edicions de la Universitat de Barcelona, 1999 (Textos Docents/Universitat de Barcelona Series). ISBN 978-84-8338-039-0.

## Vegeu també

* Emblanquinat
* Tadelakt
* Estucat al foc
* Cartró guix
* Guix
* Escaiola (construcció)
* Esquerdejat
# Alphonse Goetz

Alphonse Goetz (també conegut amb el pseudònim A. Geoffroy-Dausay) (1865, Estrasburg – 12 de juliol de 1934, Chaumont-en-Vexin), fou un jugador d'escacs francès. Nascut a l'Estrasburg francesa, Goetz va esdevenir un refugiat després de la Guerra francoprussiana i l'annexió de l'Alsàcia i la Lorena a l'Imperi Alemany.

## Resultats destacats en competició

El 1890, fou primer, per davant de Jean Taubenhaus, Stanislaus Sittenfeld, etc., a Paris. El 1892 va guanyar, per davant de Dawid Janowski, a París. El 1896, fou 2n, rere Janowski, a París. Goetz guanyà el 1914 el 2n Campionat Amateur, un campionat nacional francès no oficial (però considerat per algunes fonts el 1r Campionat d'escacs de França), a Lió.

## Periodista i escriptor d'escacs

Goetz va publicar articles: Les échecs et la presse (1917), i The Parallel Progress of Chess and Civilization, a L'Eco degli Scacchi (1918), i llibres d'escacs: Cours d'échecs (1921), Cinema du Jeu des échecs (1922).

## Referències

* ↑ Nota biogràfica a Chessgames.com
* ↑ PDF
* ↑ Aquest primer títol no és comptabilitzat per la FFE, la qual no va ser fundada fins al 1921.
* ↑ Le Championnat de France d'Echecs (francès)
* ↑ Jeu d'échecs et guerre de 1910 à 1924 (francès)
* ↑ VNS - Video Notiziario Scacchistico: Cinema du jeu des échecs: una rivista scacchistica francese poco conosciuta Arxivat 2012-02-07 a Wayback Machine. (italià)
# Thoralf Glad

Thoralf Johan Glad (Oslo, 1 de febrer de 1878 - Oslo, 17 de juliol de 1969) va ser un regatista noruec que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla d'or en la categoria de 8 metres del programa de vela. Glad navegà a bord del Taifun junt a Thomas Aas, Andreas Brecke, Torleiv Corneliussen i Christian Jebe.

## Referències

* ↑ «Thoralf Glad Olympic Results». sports-reference.com. Arxivat de l'original el 2012-12-18. [Consulta: 28 febrer 2017].
# Teresa Torrents i Casellas

Teresa Torrents i Casellas (Igualada, Anoia, 5 de novembre de 1975) és una exjugadora i entrenadora d'hoquei sobre patins catalana.
Membre del Club Natació Igualada, va jugar en la posició de davantera. Durant la dècada del 1990 va guanyar sis Lligues catalanes i set Campionats d'Espanya. Internacional amb la selecció espanyola d'hoquei sobre patins va debutar al Campionat del Món de 1992. Hi va aconseguir dos Campionats del Món el 1994 i 1996, i un d'Europa el 1995, essent la màxima golejadora del torneig amb tretze gols. Va retirar-se de la competició al final de la temporada 1999-00. Posteriorment, va exercir com a coordinadora i entrenadora de les categories base de l'Igualada Femení Hoquei Club Patins.

## Palmarès
### Clubs

* 6 Lliga catalana d'hoquei patins femenina: 1992-93, 1993-94, 1994-95, 1995-96, 1996-97, 1997-98
* 7 Campionat d'Espanya d'hoquei patins femení: 1992-93, 1993-94, 1994-95, 1995-96, 1996-97, 1997-98, 1999-00

### Selecció espanyola

* 2 medalles d'or al Campionat del Món d'hoquei patins femení: 1994, 1996
* 1 medalla d'or al Campionat d'Europa d'hoquei patins femení: 1995
* 1 medalla d'argent al Campionat d'Europa d'hoquei patins femení: 1993,

## Referències

* ↑ «Teresa Torrents i Casellas». Enciclopèdia de l'esport català. Barcelona: Grup Enciclopèdia Catalana.
* ↑ Gurt, Pere. «El objetivo es hacer historia» (en castellà). Mundo Deportivo, 01-10-1992. [Consulta: 11 octubre 2020].
* ↑ «L'exjugadora Teresa Torrents torna a l'Igualada Femení HCP com a coordinadora de la base». Ràdio Igualada, 05-07-2017. [Consulta: 11 octubre 2020].

## Enllaços externs

* Fitxa de Teresa Torrents i Casellas - RinkHockey.net
# Ernst Kyburz

Ernst Kyburz (14 d'agost de 1898 - Ronco sopra Ascona, 16 d'octubre de 1983) va ser un lluitador suís, especialista en lluita lliure, que va competir durant les dècades de 1920 i 1930.
El 1928 va prendre part en els Jocs Olímpics d'Amsterdam, on guanyà la medalla d'or en la competició del pes mitjà del programa lluita lliure.
En el seu palmarès també destaca una medalla de bronze al campionat d'Europa de lluita de 1931.

## Referències

* 1 2 «Ernst Kyburz Olympic Results». sports-reference.com. Arxivat de l'original el 17 d’octubre 2013. [Consulta: 8 octubre 2018].
# William Cooper (regatista)

William Cooper (Los Angeles, 4 d'agost de 1910 - Comtat d'Orange, 28 de març de 1968) va ser un regatista estatunidenc que va competir durant la dècada de 1930.
El 1932 va prendre part en els Jocs Olímpics de Los Angeles, on va guanyar la medalla d'or en la categoria de 8 metres del programa de vela a bord de l'Angelita.

## Referències

* ↑ «Bill Cooper Olympic Results». sports-reference.com. Arxivat de l'original el 14 de desembre 2012. [Consulta: 7 gener 2019].
# Rotary International

Rotary International és una organització internacional fundada el 1905 que es proposa reunir persones influents en els negocis, les professions liberals o el servei públic per tal de prestar ajut humanitari als que ho necessiten, fomentar uns nivells elevats d'ètica en totes les activitats humanes i contribuir a la difusió del bé i la pau per tot el món. És una organització no política i no religiosa i és oberta a persones de totes les races, religions, ideologies i gèneres. Hi ha més de 46.000 clubs membres a tot el món, amb una afiliació d'1,4 milions d'individus, coneguts com a socis de Rotary. Els "rotaris" de cada club solen trobar-se cada setmana per fer un àpat plegats, tant en el sentit d'acte social com de reunió de treball per organitzar-se en funció dels seus objectius. El Rotary Club són les seccions locals del Rotary Internacional.
Rotary International és l'organització de clubs de serveis amb el nombre de socis més gran del món, amb 1,9 milions de voluntaris, inclosos tots els membres dels clubs que formen la família Rotary, és a dir, els clubs Rotary, Interact i Rotaract. La pertinença es fa mitjançant sol·licitud o invitació i es basa en diversos factors socials. La seu central del Rotary International es troba a Evanston (Illinois), als Estats Units, i els idiomes que empra són l'anglès, el suec, el portuguès, l'italià, el francès, el castellà, l'alemany, el coreà i el japonès. Un lema del Rotary és "Service above Self" ("El servei per sobre d'un mateix"), i un altre "He profits most who serves best" ("Fa més benefici qui millor serveix").
Els Rotary Clubs de Catalunya, País Valencià i les Illes Balears foren dissolts i prohibits al final de la Guerra Civil Espanyola, i no foren autoritzats a reaparèixer fins al 1978.

## Referències

* ↑ «Presentation of the Rotary on their website». Rotary.org. Arxivat de l'original el 2008-10-02. [Consulta: 17 juny 2012]. (anglès)
* ↑ Modificat el 2010 per treure-li qualsevol connotació masclista, ja que inicialment era "He profits most who serves the best". Vegeu el Manual del Rotary International, Part 5 (Rotary Marks), online a la pàgina Rotary Marks Arxivat 2008-08-28 a Wayback Machine.. (anglès)
# Tyreke Evans

Tyreke Jamir Evans (nascut el 19 de setembre de 1989 a Chester, Pennsilvània) és un jugador professional estatunidenc de bàsquet. Actualment juga amb els New Orleans Pelicans de l'NBA. Abans de jugar a l'NBA, va jugar a l'NCAA amb la Universitat de Memphis i va ser escollit en el quart lloc del Draft del 2009 pels Sacramento Kings.

## Institut

Evans va créixer a Chester, Pennsylvania i va ser principalment pujat pels seus tres germans grans. Va estudiar la secundària a l'American Christian Academy a Aston, Pennsylvania, i cap al seu segon any de High School (l'anomenat any sophomore, als 16 anys) va començar a ser comparat amb el llavors All-Star de l'NBA Tracy McGrady. Com a sènior (darrer curs, 18 anys), va fer una mitjana de 32,1 punts per partit i va ser nomenat MVP del McDonald's All-American Game, encistellant 21 punts, capturant 10 rebots i repartint 4 assistències tot liderant l'equip de l'Est a la victòria per 107-102 sobre el de l'Oest.

## Universitat

A l'abril de 2008, Evans va anunciar que assistiria a la Universitat de Memphis, després de considerar també la Universitat de Villanova i la Universitat de Texas. Evans va passar de jugar d'aler a l'insititut a fer-ho d'escorta a la universitat. Als inicis de la primera temporada va patir a la posició d'escorta. Aquesta circumstància va canviar quan l'entrenador John Calipari el va col·locar com a base titular en l'onzè partit de la temporada, una victòria per 60-45 sobre la Universitat de Cincinnati. En 33 minuts, Evans gairebé va fer un triple-doble, amb 14 punts, 10 rebots i vuit assistències. Els Tigres no perdrien un altre partit fins a caure contra els Tigres de Missouri en el Torneig de la NCAA. Evans va ser nomenat el Rookie de la setmana de la Conference USA en vuit ocasions. Va ser l'únic finalista de primer any (freshman) del Premi Nacional al Millor Jugador del 2009 pels U.S. Basketball Writers of America, en honor d'Oscar Robertson.
# Fernand Canelle

Fernand Émile Canelle (París, 2 de gener de 1882 – Rueil-Malmaison, Hauts-de-Seine, 11 de setembre de 1951) va ser un futbolista francès que va competir a cavall del segle xix i el segle xx.
Inicià la seva carrera esportiva el 1896, amb sols 14 anys, al Club Français París. Guanyà la lliga francesa de 1896, la Copa Manier en sis ocasions (1897, 1898, 1899, 1900, 1901, 1903) i el Campionat de la vila de París el 1896, 1899, 1900 i 1918.
El 1900 va prendre part en els Jocs Olímpics de París, on guanyà la medalla de plata com a membre de la selecció francesa, representada per la Union des sociétés françaises de sports athlétiques.
Es retirà el 1922, amb 40 anys.

## Referències

* ↑ «Fernand Canelle Olympic Results». sports-reference.com. Arxivat de l'original el 6 de novembre 2012. [Consulta: 1r octubre 2015].
* ↑ Fitxa de Fernand Canelle a FFF.fr
# Horst Koschka

Horst Koschka (Altenberg, 8 de setembre de 1943) és un biatleta alemany, ja retirat, que va competir sota bandera de la República Democràtica Alemanya durant les dècades de 1960 i 1970.
El 1968 va prendre part en els Jocs Olímpics d'Hivern de Grenoble, on disputà dues proves del programa de biatló i en què destaca la sisena posició en la cursa del relleu 4x7,5 km com a millor resultat. Quatre anys més tard, als Jocs de Sapporo, guanyà la medalla de bronze en la cursa del relleu 4x7,5 km formant equip amb Hansjörg Knauthe, Joachim Meischner i Dieter Speer.
En el seu palmarès també destaca una medalla de bronze al Campionat del món de biatló i cinc títols nacionals.

## Referències

* 1 2 «Horst Koschka Olympic Results». sports-reference.com. Arxivat de l'original el 27 d’agost 2011. [Consulta: 27 febrer 2020].
# Willy de l'Arbre

Guillaume Marie Denis "Willy" de L'Arbre (Anvers, 31 de maig de 1882 - Boechout, 11 de març de 1952) va ser un regatista belga que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla de bronze en els 8 metres (1919 rating) del programa de vela, a bord de l'Antwerpia V.

## Referències

* ↑ «Willy De L'Arbre Olympic Results». sports-reference.com. Arxivat de l'original el 23 de desembre 2015. [Consulta: 30 setembre 2017].
# Evfrossini Paspati

Evfrossini «Fronieta» Paspati (en grec Ευφροσύνη Πασπάτη, Atenes, 2 de febrer de 1880 - Atenes, 9 de juny de 1935) va ser una tennista grega que va competir a començaments del segle xx.
El 1906 va prendre part en els Jocs Intercalats d'Atenes, on guanyà la medalla de bronze en la prova individual femenina del programa de tennis. En els dobles mixtos, formant parella amb Dioníssios Kàsdaglis, fou quarta.

## Referències

* ↑ «Fronietta Paspati Olympic Results». sports-reference.com. Arxivat de l'original el 20 de setembre 2011. [Consulta: 12 juny 2016].